बोले- 2.5 फीट ऊंचा झंडा लगाने पर यहां निजाम ने कत्लेआम किया था, ये दूर से नजर आएगा
Karnataka Assembly Election update; Amit Shah Bidar Rally Home Minister 103 feet high Tiranga, केंद्रीय गृहमंत्री अमित शाह कर्नाटक दौरे पर रहेंगे। बीदर में 103 फीट ऊंचा तिरंगा फहराएंगे
केंद्रीय गृहमंत्री अमित शाह आज एक दिन के कर्नाटक दौरे पर हैं। उन्होंने यहां के बीदर में 103 फीट ऊंचा तिरंगा फहराया है। इस मौके पर उन्होंने कहा कि इस गरोटा गांव में एक निजाम ने सैंकड़ों लोगों को इसलिए मार डाला था, क्योंकि उन्होंने 2.5 फीट ऊंचा तिरंगा फहरा दिया था। आज मैं बहुत गर्व से कह सकता हूं कि इसी जमीन पर हमने 103 फीट ऊंचा तिरंगा फहराया है जो किसी से छिपेगा नहीं।
शाह ने गरोटा शहीद मेमोरियल का उद्घाटन भी किया। उन्होंने कहा कि इसी जमीन पर उन अमर शहीदों के नाम स्मारक भी बनाया गया है। यहां बना सरदार पटेल का 20 फीट ऊंचा स्टैच्यू इस बात का प्रतीक रहेगा कि हैदराबाद के निजाम को हटाने में हमारे पहले गृह मंत्री ने कितनी अहम भूमिका निभाई थी। तब जाकर यह इलाका, यह बीदर भारत का हिस्सा बन पाया।
कनार्टक में अब तक धर्म के आधार पर आरक्षण दिया जाता था- गृह मंत्री
गृह मंत्री ने कहा कि कर्नाटक में अल्पसंख्यकों को अब तक दिया जा रहा आरक्षण संविधान के मुताबिक नहीं था। संविधान में धर्म के आधार पर आरक्षण देने का प्रावधान है ही नहीं। कांग्रेस की सरकार ने अपनी ध्रुवीकरण की राजनीति के चलते अल्पसंख्यकों को आरक्षण दिया था। भाजपा ने इसे खत्म करके वोक्कालिगा और लिंगायत समुदायों को दिया है।
उन्होंने कहा कि वोट बैंक के लालच में कांग्रेस ने देश की आजादी की लड़ाई और हैदराबाद मुक्ति के युद्ध के शहीदों को कभी सम्मान नहीं दिया। अगर सरदार पटेल यहां न आते और हैदराबाद और बीदर को कभी आजादी नहीं मिलती। गृहमंत्री का दो दिन में ये दूसरा कर्नाटक दौरा है। इससे पहले उन्होंने बेंगलुरु में ड्रग ट्रैफिकिंग एंड नेशनल सिक्योरिटी की रीजनल कॉन्फ्रेंस को भी संबोधित किया था।
पूर्वोत्तर के चुनाव में कांग्रेस को 5 से ज्यादा सीटें नहीं मिलीं
रायचूर में रैली में अमित शाह ने कहा कि हाल ही में पूर्वोत्तर में चुनाव हुए। यहां किसी राज्य में कांग्रेस को 5 से ज्यादा सीटें नहीं मिलीं। जबकि, NDA ने तीनों राज्यों में सफलता पाई। मैं रायचूर के लाेगाें से अपील करना चाहता हूं कि शहर में विकास के लिए भाजपा को वोट दें।
बीदर में विजय संकल्‍प यात्रा की शुरुआत की
भाजपा सांसद अमित शाह ने पिछले शुक्रवार (3 मार्च) को कर्नाटक के बीदर में विजय संकल्‍प यात्रा की शुरूआत की थी। शाह ने यहां एक चुनावी रैली को संबोधित किया था। उन्होंने कहा कि डबल इंजन की सरकार से राज्‍य का तेजी से विकास होगा। शाह ने कहा कि मुख्‍यमंत्री बसवराज बोम्‍मई ने कर्नाटक के विकास के लिए पांच हजार करोड रूपए का बजट आवंटित किया है।
मई में पूरा हो रहा कर्नाटक विधानसभा का कार्यकाल
कर्नाटक विधानसभा का कार्यकाल मई में पूरा हो रहा है। उससे पहले वहां विधानसभा चुनाव होने हैं। चुनाव नजदीक होने की वजह से कर्नाटक में PM मोदी और गृहमंत्री अमित शाह के दौरे बढ़ गए हैं। कर्नाटक में फिलहाल भाजपा की ही सरकार है।
ये खबर भी पढ़ें... 
कर्नाटक में OBC मुस्लिमों का 4% आरक्षण खत्म:इसे वोक्कालिगा और लिंगायत समुदाय में बांटा
कर्नाटक सरकार ने शुक्रवार को नौकरियों और शिक्षा में आरक्षण को लेकर दो बड़े फैसले किए। पहले फैसले के तहत सरकार ने OBC मुसलमानों के लिए 4% कोटा खत्म कर दिया। दूसरा फैसला ये कि इस 4% कोटे को वोक्कालिगा और लिंयागत समुदायों में बांटा गया है। पूरी खबर यहां पढ़ें...
कर्नाटक पहुंचे अमित शाह, ब्रेकफास्ट पर की चुनावी चर्चा, येदियुरप्पा और CM बसवराज बोम्मई शामिल हुए
अमित शाह एक दिन पहले यानी 24 मार्च को पूर्व मुख्यमंत्री बीएस येदियुरप्पा से मिलने पहुंचे। शाह ने येदियुरप्पा के घर ब्रेकफास्ट पर चुनावी चर्चा भी की। इस दौरान राज्य के CM बसवराज बोम्मई, येदियुरप्पा के बेटे विजेंयद्र और भाजपा के राष्ट्रीय महासचिव अरूण सिंह और कर्नाटक भाजपा के अध्यक्ष नलिनकुमार कटील समेत कई सीनियर लीडर मौजूद रहे। पूरी खबर पढ़ें...
कर्नाटक की सभा में अमित शाह बोले- एक तरफ मोदी की भाजपा, दूसरी तरफ राहुल की टुकड़े गैंग
शाह पिछले महीने फरवरी में कर्नाटक दौरे पर थे।यहां एक चुनावी रैली को संबोधित करते हुए उन्होंने कहा- कांग्रेस और JDS वंशवादी पार्टियां हैं। ये लोग कर्नाटक के लिए कुछ भी अच्छा नहीं कर सकते। एक तरफ मोदी की भाजपा है और दूसरी तरफ राहुल बाबा की टुकड़े गैंग कांग्रेस है। आपको इनके बीच ही चुनाव करना है। पूरी खबर पढ़ें...